### Beslutningstema

Forvaltningen har modtaget ansøgninger vedrørende fem ejendomme, som er klar til udvalgets prioritering.

### Historik

Klima-, Vækst, og Udviklingsudvalget har indtil videre besluttet af støtte 17 ejendomme beliggende i [adresse].

Der er vedlagt bilag, som viser foregående prioriteringer.

### Sagsfremstilling

Udvendig istandsættelse kan være udskiftning af døre og vinduer samt udskiftning af tagbelægning.

I alle tilfælde vil støtten skulle have det hovedformål, at bygningernes bevaringsværdi enten bevares eller højnes. Støtten ydes efter Byfornyelseslovgivningen, hvorfor det også kun er bygninger opført før 1960, der vil kunne komme i betragtning.

Forvaltningen foreslår, at der ved prioritering af ansøgningerne arbejdes med områder/gader, hvor der er en væsentlig interesse i forhold til bevaringsværdier, og som er synlige i gadebilledet.

Det er koncentreret omkring midtbyen - området der ligger inden for [adresse].

Byfornyelsesloven giver mulighed for at støtte udvendig vedligeholdelse af bygninger, hvor der er bolig og erhverv.

Tønder Kommune har meddelt, at der kan søges til f.eks. følgende arbejder:

* Vedligehold eller udskiftning af vinduer
* Vedligehold eller udskiftning af døre
* Udskiftning af tagbelægning
* Ændringer, som er med til at forbedre bevaringsværdien

For de ejendomme, hvortil der opnås støtte, skal arbejderne være i overensstemmelse med gældende lokalplan, og arbejdet må ikke forringe bevaringsværdien.

Forvaltningen har modtaget ansøgninger vedrørende 5 ejendomme.

Der er vedlagt screeningsskema for hver ejendom.

Ved istandsættelse er støtten beregnet til 25 eller 33 % af billigste tilbud. Støtten beregnes endeligt efter ejers momsforhold.

I henhold til Tønder Kommunes strategi for byfornyelse gives der 20 % i støtte ved fredede bygninger, 25 % ved bygninger, som har en SAVE lavere end 4, og til de bevaringsværdige (1- 4) gives normalt 33 %.

Ved nedrivning er støtten beregnet med 100 % af billigste tilbud. Støtten beregnes endeligt efter ejers momsforhold.

Ved nedrivning bliver der sammen med tilsagn sendt en aftale om fuldmagt og transport, hvorved Tønder Kommune kan overtage processen med nedrivning.

I forbindelse med et tilsagn, skal der også udarbejdes en facadetilladelse jævnfør Lokalplan nr. 051-610 Tønder midtby. Dette vil blive behandlet særskilt.

Et tilsagn vil normalt være gyldigt 1 år. Fristen sættes af forvaltningen.

Fra sidste prioritering i marts 2024 og frem til maj 2024, er der kommet 5 ansøgninger, som forelægges udvalget til prioritering (er uddybet i vedlagte bilag)

|  |  |
| --- | --- |
| Istandsættelse - foreløbige støttebeløb | Støttebeløb inkl. moms |
| Uldgade 18 | 34.485 |
| Mellemgade 3 | 41.359 |
| Skibbrogade 14 | 286.110 |
| Vestergade 24 | 462.250 |
| Vestergade 1 | 579.000 |
|  |  |
| SUM | 1.103.204 |

### Økonomi

På investeringsoversigten for 2024 er afsat 2,093 mio. kr. som Kommunal egenfinansiering.

Refusion fra staten på 726.253 kr. (2022 pulje), som kan disponeres frem til 1. november 2024 (Refusionen udgør 60 %)

Refusion fra staten på 1.106.584 kr. (2023 pulje), som kan disponeres frem til 2. juni 2025 (refusionen udgør 60 %)

Refusion fra staten på 1.670.432 kr. (2024 pulje), som kan disponeres frem til 16. marts 2026 (refusionen udgør 60 %)

### Lovgrundlag

Lov om byfornyelse og udvikling af byer.

### Indstilling Fagchefen for Plan og Udvikling indstiller,

|  |  |
| --- | --- |
| at | der ydes støtte til de nævnte ejendomme, og |
| at | der ydes støtte med støtteprocenten svarende til bevaringsværdien. |

### Beslutning

Indstillingen godkendt.

Ziggy Christoffersen blev erklæret inhabil og deltog ikke i behandling af punktet.